מה שקורה בצללים

מה שקורה בצללים (באנגלית: What We Do in the Shadows) היא סדרת טלוויזיה אמריקאית מוקומנטרית מסוגת קומדיה שחורה המבוססת על הסרט "החיים בצללים" שנכתב על ידי ג'מיין קלמנט וטאיקה וואטיטי ומספר על קבוצת ערפדים המתגוררים יחד כשותפים לדירה ומנסים להסתגל למאה המודרנית. הסדרה הופקה ומשודרת ברשת FX האמריקאית, והיא עלתה לשידור לראשונה ב-27 במרץ 2019. בישראל, הסדרה שודרה ב-3 באפריל 2019 בערוץ yes EDGE.

עונתה הרביעית עלתה לשידור ב-12 ביולי 2022.

==תקציר העלילה==
עלילת הסדרה מתרחשת בסטטן איילנד ועוקבת באופן מוקומנטרי אחרי שלושה ערפדים שהיו שותפים לדירה במשך מאות שנים. לאחר שהקבוצה זוכה לביקור בלתי צפוי מהאדון העתיק של הארץ הישנה, הקבוצה נאלצת למצוא דרך לכבוש את סטטן איילנד עבור הזן הערפדי לפני שהאדון יתעורר משנתו הארוכה.

==צוות השחקנים==
===ראשי===
* קייוואן נובאק - ננדור הבלתי נלאה, ערפד בן 757, שהיה בעברו חייל איראני של האימפריה העות'מאנית, שרואה את עצמו כמנהיג הקבוצה. יכולותיו הערפדיות של ננדור כוללים בין היתר את יכולתו להפוך לעטלף ולכלב. ננדור היה גם מלך של מדינה בשם אל קוולנודאר שנמצאת בדרום איראן, בה נולד, אך המדינה התמוטטה בשנת 1401, כשננדור היה רק בן 139 שנים.
* מאט ברי - לזלו קריינסוורת, ערפד ואציל בריטי שננשך על ידי נדיה וכעת נשוי לה. לעיתים קרובות, לזלו לא מסכים עם עמדותיו של ננדור ונהנה להפיק מוזיקה וליצור פסלים טואליאריים, בעיקר של זאבים. יכולותיו הערפדיות של לזלו כוללים בין היתר את יכולתו להפוך את עצמו לעטלף. באחד הפרקים, לזלו חושף בפני הערפדים האחרים שהוא היה ג'ק המרטש.
* נטשיה דמטריו - נדיה, ערפדה יווניה הנשואה ללזלו, שמיומנת במיוחד בטיפוס על קירות ויש לה יכולת ייחודית להפוך לנחיל חולדות. דמטריו גם מדבבת את רוחה של נדיה האנושית, המאכלסת בובה שעשויה בדמותה.
* הארווי גווילן - גיירמו דה לה קרוז, הנאמן הלטיני של ננדור, שמשמש את אדונו במשך 11 שנים בתקווה שישנה אותו לערפד כמו הערפד הבדיוני ארמנד מהסרט "ראיון עם הערפד" משנת 1994, אותו מגלם אנטוניו בנדרס, שהעניק לו השראה לראשונה. בהמשך, גיירמו מגלה שהוא צאצא של צייד הערפדים המפורסם אברהם ואן הלסינג, ומוכיח שהוא מיומן מאוד בהרג ערפדים.
* מארק פרוקש - קולין רובינסון, ערפד אנרגיה שחי עם השלישייה. קולין מרוקן את בני האדם (והערפדים) מהאנרגיה שלהם על ידי שעמומם או תיסוכלם. לקולין יש את היכולת להלך גם באור יום, ושלא כמו ערפדים רגילים, הוא לא מראה שום סימן חיצוני להיותו ערפד, לבד מהזדהרות האישונים שלו כשהוא ניזון מאנרגיה והשתקפות גרסה חיוורת של עצמו. השלישייה מתעצבנת עליו ללא הרף ולעיתים קרובות מנסה להימנע מקשר איתו, אם כי בסופו של דבר הם אינם מסוגלים להפריך את טענתו של רובינסון כי הם, למעשה, חברים.

===משני===
* דאג ג'ונס - הברון אפאנס, ערפד עתיק מהמדינה הישנה שמאמין שערפדים צריכים לשלוט בעולם. גם נדיה וגם לזלו ניהלו רומנים חשאיים עם הברון, אם כי חסרים לו איברי מין.
* ביני פלדשטיין - ג'נה, לארפרית ובתולה שגיירמו פיתה עבור שלישיית הערפדים. בהמשך, היא נהפכת לערפדה על ידי נדיה לאחר שזאת האחרונה עדה לניכורה של ג'נה על ידי בני גילה. במהלך אימוניה כערפדה עם נדיה, ג'נה מגלה שיש לה את היכולת הנדירה להפוך לבלתי נראה, יכולת המתאימה לנטייתם של אנשים מסביבה להתעלם ממנה.
* ג'ייק מקדורמן - ג'ף סאקלר, גלגול נשמה של אהובה האנושי לשעבר של נדיה, גרגור, אביר שנהרג מעריפת ראש בכל אחד מגלגולי חייו. נדיה מצליחה להחזיר לג'ף את זיכרונותיו מחייו הקודמים, מה שמוביל לכך שהוא מאבד את שפיותו ונכלא במוסד פסיכיאטרי. בהמשך מתגלה לנדיה ולגרגור שלזלו הוא האחראי לכל אחד מעריפות ראשו.
* אנתוני אטמנוויק - שון, השכן האנושי הגר בסמוך לשלישיית הערפדים. לפעמים הוא עד למעשיו הערפדיים של לזלו, אבל מהופנט בקלות על ידם לשכוח את הכל. השלישייה נמנעת מלהרוג אותו מכיוון שהוא מחזיר עבורם את פחי האשפה שלהם למקום כשהם שוכחים לעשות זאת בעצמם.
* ורוניקה סלואיקובסקה - שאניס, שותפתה לחדר של ג'נה, המודעת לכך שהיא ערפדה, ובהמשך מצטרפת לאגודת אספני היתושים, צוות סודי של ציידי ערפדים חובבנים.

==סקירה==
===סקירת סדרה===

===עונה 1===
{| class="wikitable"
! scope="col" style="background:#4543CC; color:white;" | מס' הפרק(בסדרה)
! scope="col" style="background:#4543CC; color:white;" | מס' הפרק(בעונה)
! scope="col" style="background:#4543CC; color:white;" | שם הפרק
! scope="col" style="background:#4543CC; color:white;" | שם הפרק בעברית
! scope="col" style="background:#4543CC; color:white;" | בימוי
! scope="col" style="background:#4543CC; color:white;" | תסריט
! scope="col" style="background:#4543CC; color:white;" | תאריך שידור מקורי
! scope="col" style="background:#4543CC; color:white;" | מדרוג
|-
| 1 || 1 || dir="ltr"|Pilot || פיילוט || טאיקה וואטיטי || ג'מיין קלמנט || 27 במרץ 2019 || 0.617
|-
| 2 || 2 || dir="ltr"|City Council || מועצת העיר || rowspan="3" | ג'מיין קלמנט || פול סימס || 3 באפריל 2019 || 0.658
|-
| 3 || 3 || dir="ltr"|Werewolf Feud || אנשי הזאב || ג'וש ליב || 10 באפריל 2019 || 0.305
|-
| 4 || 4 || dir="ltr"|Manhattan Night Club || מועדון לילה במנהטן || טום שארפלינג || 17 באפריל 2019 || 0.439
|-
| 5 || 5 || dir="ltr"|Animal Control || השירות הווטרינרי || rowspan="2" | ג'קי ואן ביק || דאנקן סרקיס || 24 באפריל 2019 || 0.320
|-
| 6 || 6 || dir="ltr"|Baron's Night Out || הברון יוצא לבלות || איאיין מוריס || 1 במאי 2019 || 0.418
|-
| 7 || 7 || dir="ltr"|The Trial || המשפט || טאיקה וואטיטי || ג'מיין קלמנט || 8 במאי 2019 || 0.527
|-
| 8 || 8 || dir="ltr"|Citizenship || אזרחות || rowspan="2" | ג'ייסון וולינר || סטפני רובינסון || 15 במאי 2019 || 0.522
|-
| 9 || 9 || dir="ltr"|The Orgy || האורגיה || מריקה סוייר || 22 במאי 2019 || 0.434
|-
| 10 || 10 || dir="ltr"|Ancestry || דנ"א || טאיקה וואטיטי || ג'מיין קלמנט, סטפני רובינסון, טום שארפלינג ופול סימס || 29 במאי 2019 || 0.427
|}
===עונה 2===
{| class="wikitable"
! scope="col" style="background:#6EBE8B; color:black;" | מס' הפרק(בסדרה)
! scope="col" style="background:#6EBE8B; color:black;" | מס' הפרק(בעונה)
! scope="col" style="background:#6EBE8B; color:black;" | שם הפרק
! scope="col" style="background:#6EBE8B; color:black;" | שם הפרק בעברית
! scope="col" style="background:#6EBE8B; color:black;" | בימוי
! scope="col" style="background:#6EBE8B; color:black;" | תסריט
! scope="col" style="background:#6EBE8B; color:black;" | תאריך שידור מקורי
! scope="col" style="background:#6EBE8B; color:black;" | מדרוג
|-
| 11 || 1 || dir="ltr"|Resurrection || פיילוט || rowspan="3" | קייל ניאוצ'ק || מריקה סוייר || rowspan="2" | 15 באפריל 2020 || 0.537
|-
| 12 || 2 || dir="ltr"|Ghosts || רוחות רפאים || פול סימס || 0.409
|-
| 13 || 3 || dir="ltr"|Brain Scramblies || מוח מעורבל || ג'ייק בנדר וזאק דאן || 22 באפריל 2020 || 0.566
|-
| 14 || 4 || dir="ltr"|The Curse || הקללה || ליזה ג'ונסון || שרה נפטליס || 29 באפריל 2020 || 0.618
|-
| 15 || 5 || dir="ltr"|Colin's Promotion || הקידום של קולין || ג'מיין קלמנט || שנה גוד || 6 במאי 2020 || 0.378
|-
| 16 || 6 || dir="ltr"|On the Run || במנוסה || יאנה גורסקאיה || סטפני רובינסון || 13 במאי 2020 || 0.436
|-
| 17 || 7 || dir="ltr"|The Return || השיבה || ג'מיין קלמנט || ג'מיין קלמנט || 20 במאי 2020 || 0.377
|-
| 18 || 8 || dir="ltr"|Collaboration || שיתוף פעולה || יאנה גורסקאיה || סם ג'ונסון וכריס מרסיל || 27 במאי 2020 || 0.443
|-
| 19 || 9 || dir="ltr"|Witches || מכשפות || rowspan="2" | קייל ניאוצ'ק || מריקה סוייר || 3 ביוני 2020 || 0.433
|-
| 20 || 10 || dir="ltr"|Nouveau Théâtre des Vampires || תיאטרון הערפדים || סם ג'ונסון, סטפני רובינסון ופול סימס || 10 ביוני 2020 || 0.406
|}

==הפקה==

===פיתוח===
ב-22 בינואר 2018, הוכרז שרשת "FX Networks" הזמינה מצוות ההפקה פיילוט. הפיילוט נכתב על ידי ג'מיין קלמנט ובוים על ידי טאיקה וואטיטי, (שניהם יצרו את הסרט עליו מתבססת הסדרה), שגם יפיקו את הפיילוט לצדם סקוט רודין, פול סימס, גארט באך ואלי בוש. ב-3 במאי 2018, הוכרז כי "FX Networks" הזמינה מצוות ההפקה את הסדרה ושעונתה הראשונה תכלול עשרה פרקים, ותעלה לשידור במהלך שנת 2019. ב-4 בפברואר 2019, במהלך סבב החורף השנתי של אידוד מבקרי הטלוויזיה, הוכרז שבכורת הסדרה תתקיים ב-27 במרץ 2019.

===ליהוק===
במקביל להכרזה על הזמנת הפיילוט, אושר שקיוואן נובאק, מאט ברי, נטשיה דמטריו והארווי גווילן יככבו בפיילוט. ב-7 בפברואר 2018 הוכרז שדאג ג'ונס, ביני פלדשטיין, ג'ייק מקדורמן ומארק פרוקש לוהקו לפיילוט בתפקידים שיש להם פוטנציאל לגדול אם צוות ההפקה יקבל הזמנת סדרה מלאה. ב-11 באפריל 2018 נמסר שהיידן סזטו לוהק לפיילוט.

===צילומים===
צילומי עונתה הראשונה של הסדרה התקיימו מ-22 באוקטובר עד ל-18 בדצמבר 2018 בטורונטו, אונטריו.

==הפצה==
===שיווק===
ב-31 באוקטובר 2018 הופצו סדרה של טיזרים לסדרה. ב-10 בינואר 2019 טיזר טריילר נוסף לסדרה. ב-4 בפברואר 2019, הטריילר הרשמי של הסדרה יצא.

===בכורה===
ב-7 באוקטובר 2018, במהלך כנס הקומיק-קון בניו יורק סיטי, התקיימה פאנל של הסדרה בהנחייתו של הכתב אלן ספינוול מ"רולינג סטון" והציגה את היוצרים המשותפים טאיקה וואטיטי וג'מיין קלמנט, יחד עם המפיק הבכיר פול סימס. לפני תחילת הפאנל, הפרק הראשון של הסדרה הוקרן לראשונה. הקרנת הבכורה העולמית של הסדרה התקיימה במהלך פסטיבל הסרטים הדרום-מערבי של דרום אמריקה (פסטיבל SXSW) באוסטין, טקסס, כחלק מסדרת "בכורות אפיזודיות" של הפסטיבל.

==ביקורות==
באתר הביקורות "Rotten Tomatoes", עונתה הראשונה של הסדרה קיבלה את הדירוג 94%, על בסיס 49 ביקורות, עם דירוג ממוצע של 7.78/10. הקונצנזוס הביקורתי של האתר כתב: "כיף אבסורדי ומהנה עד כדי גיחוך, ”מה שקורה בצללים” מרחיב את הידע הערפדי על הסרט ומוצא פרספקטיבה טרייה שלה בקאסט המקסים, הקורע שלו, שיוצר מוקומנטרי ששווה לך לנשוך אותו". אתר הביקורות "Metacritic", שמשתמש בשקלול ממוצע, נתן לסדרה את הציון 80 מתוך 100, על בסיס 28 ביקורות, דבר המציין "ביקורות חיוביות לרוב".

עונתה השנייה של הסדרה קיבלה באתר "Rotten Tomatoes" את הדירוג 100%, על בסיס 24 ביקורות, עם דירוג ממוצע של 8.5/10. הקונצנזוס של האתר כתב כי "עטלף! ”מה שקורה בצללים” לא מאבדת קיטור בעונה שנייה ומרסקת שמרחיבה בצורה ממולחת את אופקיה העל-טבעיים תוך הכפלת ההנאה מהמעופף המהיר." אתר הביקורות "Metacritic" נתנה לעונה השנייה את הציון 81 מתוך 100, על בסיס 9 ביקורות, דבר המציין "שבחים אוניברסליים".

==פרסים ומועמדויות==
{| class="wikitable"
!שנה
!פרס
!קטגוריה
!מועמדים
!תוצאה
!סימוכין
|-
!2023
!פרסי TCA
|הישג יוצא דופן בקומדיה
|"מה שקורה בצללים"
|
|<ref></ref>
|-
! rowspan="11" |2024
! rowspan="4" |פרס אמי האמנותי
|עיצוב ההפקה הטוב ביותר לתוכנית נרטיבית (חצי שעה)
|שיין פוקס, אהרון נואל וקרי ווילי
|
| rowspan="4" |<ref></ref>
|-
|תלבושות הפנטזיה/מדע בדיוני הטובות ביותר
|לורה מונטגומרי, ברברה קרדוסו וג'ודי לאוקקן
|
|-
|עריכת התמונה הטובה ביותר לסדרת קומדיה (מצלמה בודדת)
|יאנה גורסקאיה ודיין מקמאסטר
|
|-
|עריכת הסאונד הטובה ביותר בסדרת קומדיה או דרמה (חצי שעה) ואנימציה
|סטפן פאלסיץ', כריס קאוואטי, דייוויד בארבי, סטיב גריפן, ג'ון גנטנר, סם לואיס ואלן היואר
|
|-
! rowspan="3" |פרס בחירת מבקרי הטלוויזיה
|סדרת הקומדיה הטובה ביותר
|מה שקורה בצללים
|
| rowspan="3" |<ref></ref>
|-
|השחקן הטוב ביותר בסדרה קומית
|קאיוון נובאק
|
|-
|שחקן המשנה הטוב ביותר בסדרה קומית
|הארווי גילן
|
|-
! rowspan="2" |פרס סאטורן
|סדרת האימה הטובה ביותר
|"מה שקורה בצללים"
|
| rowspan="2" |<ref></ref>
|-
|שחקן המשנה הטוב ביותר בסדרת טלוויזיה
|הארווי גילן
|
|-
!פרס התקשורת של הליגה ההומו-לסבית נגד השמצה
|סדרת הקומדיה הטובה ביותר
|"מה שקורה בצללים"
|
|<ref></ref>
|-
!פרס גילדת הכותבים של אמריקה
|קומדיה אפיזודית
|"Pride Parade", ג'ייק בנדר וזאק דאן
|
|<ref name=":0"></ref>
|}

==קישורים חיצוניים==
* 

* 

==הערות שוליים==

קטגוריה:סדרות אימה אמריקאיות
קטגוריה:סדרות טלוויזיה אמריקאיות שעלו לשידור בשנות ה-2010
קטגוריה:סדרות מוקומנטריה
קטגוריה:סדרות קומדיה אמריקאיות
קטגוריה:תוכניות טלוויזיה באנגלית
קטגוריה:יצירות זוכות פרס התקשורת של הליגה ההומו-לסבית נגד השמצה